

**OLIMPIJSKI KOMITE SLOVENIJE**

**ZDRUŽENJE ŠPORTNIH ZVEZ**

**Odbor za vrhunski šport**

Celovška 25,

1000 LJUBLJANA, SLOVENIJA

Tel..: +386 1 230 60 08

Fax.: +386 1 230 60 26

<http://www.olympic.si>

**PRAVILNIK KOMISIJE ŠPORTNIKOV PRI OKS ZA ENKRATNO SOFINANCIRANJE PROGRAMOV MLADIM ŠPORTNIKOM IN ŠPORTNICAM U-21 V REPUBLIKI SLOVENIJI**

1. SPLOŠNA DOLOČBA
2. člen

S tem pravilnikom se določa merila in pogoje za dodelitev sredstev športnikom in športnicam mlajšim od 21 let (v nadaljevanju: U-21) za enkratno sofinanciranje njihovih programov.

1. MERILA ZA ENKRATNO SOFINANCIRANJE PROGRAMOV
2. člen

Pravico za dodelitev sredstev za sofinanciranje programov imajo športniki in športnice, ki imajo status vrhunskega športnika, to je status perspektivnega, mednarodnega ali svetovnega razreda po veljavnem Seznamu kategoriziranih športnikov v Republiki Sloveniji, ki ga izdaja OKS in so bili v tekočem koledarskem letu mlajši od 21 let. Sredstva so namenjena športnikom, ki živijo v težjih socialnih razmerah in prihajajo iz okolja, kjer ne dobijo zadostne finančne podpore za izvedbo vadbenih programov. Pravico do sredstev nimajo štipendisti OKS in prejemniki sredstev sklada vrhunskih športnikov ter v državni upravi zaposleni športniki.

Pravico za dodelitev sredstev lahko uveljavlja tisti športnik oziroma športnica (v nadaljevanju: športnik), ki izpolnjuje enega od naslednjih meril:

1. je v obdobju od 01.09. preteklega koledarskega leta do 31.08. tekočega koledarskega leta kot član športnega društva v okviru državne reprezentance Republike Slovenije dosegel enega od naslednjih športnih rezultatov (v primeru tekmovalnih sistemov, kjer se tekmuje v skupinah, se upošteva tekmovanje v najkvalitetnejši skupini oz diviziji):
2. osvojil 5. do 16. mesto :
* na OI (olimpijske igre)
* na para OI (para olimpijske igre)
* na SP (svetovno prvenstvo) kadetov, mladincev, mlajših članov v športnih panogah, ki so na rednem programu olimpijskih iger
* na SP športnikov invalidov (svetovno prvenstvo)
* na MOI (mladinske olimpijske igre)
1. osvojil 4. do 8. mesto:
* na EP (evropskem prvenstvu) kadetov, mladincev, mlajših članov v športnih panogah, ki so na rednem programu olimpijskih iger
* na EP športnikov invalidov (evropsko prvenstvo)
* na OFEM (olimpijskem festivalu evropske mladine)
1. osvojil 2. ali 3. mesto v ne olimpijskih individualnih športnih panogah in disciplinah ter miselnih igrah, ki so upoštevane v Pogojih, pravilih in kriterijih za registriranje in kategoriziranje športnikov v RS - dokument št. 013-128/2013-13-3 (kot individualne športne discipline se ne upoštevajo športni rezultati v konkurenci štafet in ekip):
* na SP (svetovnem prvenstvu) kadetov, mladincev in mlajših članov
* na EP (evropskem prvenstvu) kadetov, mladincev in mlajših članov
* na SVI (svetovnih igrah)
1. uvrstitev na letni končni rang lestvici v športnih panogah, kjer je le-ta del kriterijev za kategorizacijo pri mladincih oziroma mlajših članih na:
* svetovna rang lestvica :

˃ posamezno: 17.m – 32.m

˃ dvojice: 9.m – 16.m

* evropska rang lestvica:

˃ posamezno: 9.m – 16.m

˃ dvojice: 5.m – 8.m

Vlogo za dodelitev sredstev enkratno sofinanciranje programov lahko vloži tudi športnik, ki ima boljše dosežke od navedenih v 2. členu pravilnika in ni med kandidati za pridobitev športne štipendije OKS.

1. POGOJI ZA PRIDOBITEV SREDSTEV ZA ENKRATNO SOFINANCIRANJE PROGRAMOV
2. člen

Pravico za pridobitev sredstev za enkratno sofinanciranje programov U-21 lahko uveljavlja športnik, če izpolnjuje naslednje pogoje:

1. da športnik izpolnjuje pogoje iz 2. člena tega pravilnika;
2. da pridobi priporočilo nacionalne panožne zveze (v nadaljevanju: NPŠZ) - njenega strokovnega sveta in priporočilo trenerja, ki vsebujeta strokovno utemeljitev razlogov za pridobitev sredstev za sofinanciranje programov mlademu športniku;
3. da je matična NPŠZ športnika članica OKS;
4. da je državljan Republike Slovenije;
5. da se izobražuje v okviru sistema izobraževanja v Sloveniji ali v tujini oziroma je že pridobil srednješolsko izobrazbo;
6. da ni v rednem delovnem razmerju;
7. da ni štipendist OKS;
8. da ni prejemnik sredstev sklada vrhunskih športnikov;
9. da ni zaposlen v državni upravi RS;
10. da njegov bruto prihodek v preteklem koledarskem letu ne presega minimalne letne plače v Republiki Slovenije.
11. POSTOPEK DODELJEVANJA SREDSTEV ZA ENKRATNO SOFINANCIRANJE PROGRAMOV
12. člen

Sofinanciranje programov športnikov in športnic U-21 se dodeljuje na podlagi javnega razpisa, ki ga objavi v mesecu septembru Komisija športnikov pri OKS (v nadaljevanju KŠ) na spletnih straneh OKS.

Razpis vsebuje merila in pogoje za pridobitev sofinanciranja programov, zahtevano dokumentacijo (potrdilo o državljanstvu, potrdilo o vpisu, priporočilo NPŠZ in trenerja) ter roke za oddajo vloge.

5. člen

V roku prispele vloge obravnava KŠ, ki v ta namen oblikuje strokovno mnenje o izpolnjevanju pogojev iz 3. člena tega pravilnika.

V izjemnih primerih se lahko KŠ odloči za dodelitev sredstev za enkratno sofinanciranje programov tudi športnikom s statusom vrhunskega športnika, ki ne izpolnjujejo v 2. členu navedenih rezultatskih meril, vendar ne več kot trem in od tega ne več kot enemu na športno panogo.

Glede na razpoložljiva sredstva komisija športnikov odloči o številu in višini dodeljenih sredstev za sofinanciranje programov športnikov in športnic U-21.

 6. člen

Na podlagi popolne vloge odloči KŠ o podelitvi sofinanciranja programa mlademu športniku.

V sklepu se določi višina, čas prejema enkratnega sofinanciranja programa mladega športnika ter njegove obveznosti.

Višina enkratnega sofinanciranja se določi v začetku vsakega šolskega oziroma študijskega leta na novo glede na v ta namen razpoložljiva sredstva.

7. člen

Rok za pritožbe zoper sklep KŠ je 15 dni.

8. člen

O pritožbi zoper sklep KŠ odloči Izvršni odbor OKS.

9. člen

Pravice in dolžnosti prejemnikov sredstev za enkratno sofinanciranje programov, katerim je bila izdana odločba o dodelitvi sredstev za enkratno sofinanciranje programov, se podrobneje opredelijo s pogodbo, sklenjeno med prejemnikom sredstev in OKS.

V. VIŠINA IN ŠTEVILO SOFINANCIRANIH PROGRAMOV

10. člen

Višina in število programov, ki jim bodo namenjena sredstva enkratnega sofinanciranja programa mladih športnikov in športnic U-21 se določi v začetku vsakega šolskega oziroma študijskega leta na novo glede na v ta namen razpoložljiva sredstva, ki jih z raznimi akcijami pridobi OKS.

Višina sofinanciranja posameznega programa je načeloma ovrednotena s 1.000,00 EUR, v izjemnih primerih se lahko KŠ glede na situacijo odloči drugače.

Glede na število posredovanih vlog in razpoložljiva sredstva se določi število prejemnikov finančnih sredstev za sofinanciranje programov. KŠ glede na posredovane vloge izbere prejemnike za sofinanciranje programov. V kolikor je število upravičencev za sofinanciranje programov manjše od v ta namen namenjenih sredstev se le ta porabijo za druge aktivnosti delovanja KŠ.

VI. TRAJANJE SOFINANCIRANIH PROGRAMOV

11. člen

Sofinanciranje programov športnikov in športnic U-21 se podeljuje za obdobje enega leta od oktobra enega koledarskega leta do septembra drugega koledarskega leta.

Glede na razpoložljiva sredstva se vsako leto objavi nov razpis za podelitev enkratnega sofinanciranja programov mladih športnikov in športnic U-21 v Republiki Sloveniji.

VII. PREHODNA IN KONČNA DOLOČBA

12. člen

Ta pravilnik je bil na predlog KŠ sprejet na 37. seji Izvršnega odbora OKS dne 16. septembra 2014.

Generalni sekretar: Predsednik:

dr. Tone JAGODIC dr. Janez KOCIJANČIČ

Ljubljana, 17.9.2014

Št. dokumenta : 30399-17-3/14